täna, nagu igal esmaspäeval, oli meil journal club. täna oli tore see, et Prof. Wolf Singer isiklikult oli ka kohal. tema on endale vaatamiseks ja tutvustamiseks valinud muidugi Nature ja Science'i  artiklid. otse loomulikult - kes talle seda keelata saaks. igal juhul tutvustas ta täna ühte detsembris ajakirjas Nature ilmunud tööd ning oli pisut nördinud, sest teadis öelda, et samu tulemusi on juba 30-40 aastat tagasi näidatud - tegelikult oli selle töö juures uus ainult meetod (two-photon calcium imaging). hämmastav, et nõnda kehva mäluga inimesed Naturesse jõuavad, aga tegelikult on ilmselt tegu noorte autoritega, kes lihtsalt polnud töödest teadlikud … mis on muidugi nende probleem ja reviewerite praak,  et töö siiski läbi lasti - vanu töid peab teadma, et teha midagi uut (kindlasti on nii mõnelgi lugejal põhjusega muie näol: "look who's talking"). nagu ka professori järeldus - "things just get completely forgotten". siiski, hoolimata mitme südika noore tagantutsitusest, et ajakirja vastav kommentaarkiri kirjutada, ei ole professor nõus oma aega mineviku meeldetuletamise peale kulutama. "Kes minevikku ei mäleta, elab tulevikuta" - Juhan Liiv. (Antud juhul oli küll pigem "Kes minevikku ei mäleta, publitseerib oma tööd Nature'is ja on seega tehtud mees")